**2015/2016 m. m. ataskaita**

Siekiant geresnių lietuvių kalbos valstybinių brandos egzaminų rezultatų vyko praktiniai pasitarimai lietuvių kalbos mokytojams:

**„**2015 metų Lietuvių kalbos ir literatūros brandos egzamino rezultatai ir tautinių mažumų gimtųjų kalbų brandos egzamino rezultatai: statistika**“;**

2015 m. gruodžio 10 d. Kybartų gimnazijos mokytojos ekspertės Nijolės Černauskienės praktinis užsiėmimas „Novatoriškas rašinio rašymas“;

”Lietuvių kalbos ir literatūros brandos egzamino aktualijos“ . Buvo pakviesta dr. Gitana Notrimaitė-Muzikevičienė, Nacionalinio egzaminų centro Egzaminų skyriaus metodininkė.

Dalyvauta Lietuvos Respublikos Švietimo ir mokslo ministerijos organizuotuose seminaruose „Dėl naujos lietuvių kalbos ir literatūros pagrindinio ugdymo bendrosios programos įgyvendinimo 5,7,9 klasėse“.

Kauno S. Dariaus ir S. Girėno gimnazijoje 2016 m. sausio 28 dieną įvyko keturių lituanistinių renginių: 45-ojo tarptautinio epistolinio rašinio konkurso, 48-ojo jaunųjų filologų konkurso, Lotynų kalbos ir Antikos olimpiados bei Lietuvių kalbos olimpiados 9-12 klasių mokiniams laureatų pagerbimo šventė. Šių metų tarptautinio epistolinio rašinio konkurso tema: “Parašyk laišką sau – 45-erių metų žmogui”. Konkurse dalyvavo 46 mokinių kūrybiniai darbai. Tarptautinis jaunimo epistolinio rašinio konkursas rengiamas nuo 1971-ųjų. Jį rengia Pasaulinės pašto sąjungos Tarptautinis biuras kartu su Jungtinių Tautų švietimo, mokslo ir kultūros organizacija UNESCO. Lietuvoje šį konkursą organizuoja AB Lietuvos paštas ir Lietuvos mokinių neformaliojo švietimo centras. Konkurso partneriai – Susisiekimo bei Švietimo ir mokslo ministerijos, Lietuvos edukologijos universitetas ir Valstybinė lietuvių kalbos komisija. Jau antrus metus Kauno miesto epistolinio rašinio konkurso nugalėtojams prizus skiria Kauno Vidinio rato klubas. Šiemet sveikino veiklių moterų vardu prezidentė Inesa Butrimavičienė. Kauno rotariečiai Audra Lašienė ir Vladas Lašas įsteigė prizą ir apdovanojo pirmos vietos nugalėtoją – **Simoną Petkų** (Kauno Milikonių pagrindinės mokyklos mokinį, mokytoja Audronė Babajan). Rotariečiai Violeta ir Antanas Bakučiai buvo prasmingo reginio, skirto Mykolo Kleopo Oginskio 250-osioms metinėms pažymėti autoriai. Irena Kašienė, S. Dariaus ir S. Girėno gimnazijos direktorė kartu su Gediminu Budniku, Kauno miesto tarybos nariu, įteikė padėkos raštus ir atminimo dovanėles antros vietos laimėtojams: **Radvilui Rumšui (**LSMU gimnazija, mokytoja Rasa Kučienė) ir **Adrijui Černeckiui** (S.Dariaus ir S.Girėno gimnazija, mokytoja Jūratė Slavinienė) bei trečios vietos laimėtojams: **Gretai Balitavičiūtei** („Vyturio“ gimnazija, mokytoja Roma Rusteikienė), **Mėtai Mackevičiūtei** (J. Basanavičiaus gimnazija, mokytoja Irena Vainorienė), **Meidai Daukšaitei** (Šančių pagrindinė mokykla, mokytoja Ramunė Šmitienė).

Jaunųjų filologų konkursui šiemet pateiktas 31 kūrybinis darbas. Lietuvos rašytojų sąjungos Kauno skyriaus pirmininkas Vidmantas Kiaušas-Elmiškis ir Lietuvos rašytojų sąjungos valdybos narė, humanitarinių mokslų daktarė Erika Drungytė ne tik padėjo ruošiant nugalėtojus, bet ir įteikė Rašytojų Sąjungos leidyklos skirtas knygas. Kauno Maironio universitetinės gimnazijos direktorė Daiva Garnienė įteikė laureatams diplomus bei atminimo dovanėles. 48-ojo Jaunųjų filologų konkurso miesto turo laureatais tapo **Monika Staugaitytė (**VDU ,,Rasos” gimnazija, mokytoja Rita Richter), **Augustinas Žilys (** Maironio universitetinė gimnazija, mokytoja Judita Sakalienė), **Birutė Rimdeikaitė (**J. Jablonskio gimnazija, mokytoja Ingrida Rinkevičienė), **Michail Semenišin (**S. Dariaus ir S. Girėno gimnazija, mokytoja Gintarė Bersėnienė), **Gabrielė Babarskaitė (**LSMU gimnazija, mokytojas Paulius Kavaliauskas), **Rugilė Marcinkevičiūtė** (,,Aušros” gimnazija, mokytoja Sigita Mikalauskienė), **Justė Minikevičiūtė** (VDU ,,Rasos” gimnazija, mokytoja Laimutė Žukauskienė).

Mirštanti lotynų kalba – tai ne anglų, tačiau ją mokėdami mokiniai gali labiau suprasti istorijos ištakas, savo kalbos svarbą, geriau išsiaiškinti medicininius terminus, lotynų kalbos sentencijų prasmę. Lietuvos Respublikos Seimo narė Vida Marija Čigrijienė šiemet kartu su Lotynų kalbos ir Antikos kultūros olimpiados pirmininke Rasa Urbutiene paskelbė nugalėtojus ir įteikė atminimo dovanėles šiems mokiniams: **Silvijai Petkevičiūtei** (Maironio gimnazija, mokytoja Silvija Rakutienė), **Aušrai Bukniūtei** (KTU gimnazija, mokytoja Sigita Morkevičienė), **Paulinai Adžgauskaitei** (KTU gimnazija, mokytoja Sigita Morkevičienė), **Migliui Mikalauskui** („Saulės“ gimnazija, mokytoja Solveiga Laučienė), **Karoliui Dabulskiui** (KTU gimnazija, mokytoja Sigita Morkevičienė), **Austėjai Šukytei** („Aušros“ gimnazija, mokytoja Ingrida Ruchlevičienė), **Agnei Kurlinkutei** (KTU gimnazija, mokytoja Sigita Morkevičienė).

Lietuvių kalbos olimpiadoje 9-12 klasių mokiniams šiemet dalyvavo 93 Kauno miesto mokiniai. Geriausiųjų šešetukas, kuris išrinktas vykti į Respublikos olimpiadą ir atstovavo Kauno miestui: **Aušra Bukniūtė** (KTU gimnazija, mokytoja Rima Lukaševičienė), **Aistė Beliūnaitė** (S. Dariaus. ir S. Girėno gimnazija, mokytoja Jūratė Slavinienė), **Austėja Damulevičiūtė** (LSMU gimnazija, Rasa Kučienė) ir 9-10 klasių mokiniai: **Emilija Venzlauskaitė** (LSMU gimnazija, mokytoja Gitana Liaudinskienė), **Aušra Molotkevičiūtė** (J.Urbšio katalikiška pagrindinė mokykla, mokytoja Ilmera Drasutytė), **Jogailė Markevičiūtė** (VDU „Rasos“ gimnazija, mokytoja Danutė Narbutavičienė). Mokiniams buvo įteiktos knygos, atminimo dovanos bei padėkos raštai, kuriuos paruošė Kauno Švietimo skyrius ir UAB „Jozitos“ vadovas Jonas Jokubauskis.

Atsiliepdami į Lietuvos Respublikos Valstybinės kalbos inspekcijos ir Lietuvos Respublikos Švietimo ir mokslo ministerijos raginimą „Dėl Lietuvių kalbos dienų“ 2016 metų vasario 16 – kovo 11 d. laikotarpiu suorganizavome 14 renginių Kauno miesto savivaldybės teritorijoje:

|  |  |  |
| --- | --- | --- |
| 1. Literatūrinė-muzikinė kompozicija “Už Lietuvą per žodžio gyvastį ir dvasią”. 2. Meninio skaitymo konkursas (5–12 kl.) | 2016 m. vasario 11d.  2016 m. kovo 1–3 d. | Juozo Tumo-Vaižganto memorialinis butas-muziejus  Kauno Pilėnų pagrindinė mokykla |
|  |  |  |
| 1. Lietuvių kalbos olimpiada tautinių mažumų mokyklų mokiniams 2. Nacionalinis diktantas | 2016 m. vasario 24 d.  2016 m. vasario 27 d. | Kauno Aleksansdro Puškino gimnazija  Kauno miesto savivaldybės Didžioji salė, Kauno „Aušros” gimnazija;Kauno Tado Ivanausko progimnazija; Kauno „Vyturio” gimnazija |
|  |  |  |
|  |  |  |
|  |  |  |
| 1. Skaitymo skatinimo konferencija „Knyga mūsų pasaulyje“ | 2016 m. vasario 17 d. | Kauno M.Mažvydo pagrindinė mokykla |
| 1. Paskaitų ciklas: Veikėjų kūrimo būdai Mariaus Katiliškio romane *Miškais ateina ruduo*. 2. Paskaitų ciklas: Psichoanalitinis žvilgsnis į Vinco Mykolaičio–Putino romaną *Altorių šešėly*. 3. Ribinių situacijų vaizdavimo būdai Balio Sruogos romane *Dievų miškas*. 4. Antano Škėmos *Balta drobulė* – nihilistinio rašymo projektas. 5. Popietė „laiškas M. K. Oginskiui“ 6. Mokinių kūrybos šventė "Kalboje Lietuva pasisako, kas esanti ir ko verta" (Jonas Jablonskis) 7. Respublikinė mokytojų ir mokinių kūrybinių bei tiriamųjų darbų konferencija ir paroda-konkursas “Šv. Kazimiero asmenybės vertybių raiška” 8. Maironiečių paroda “Dovana Lietuvai” 9. Popietė su poete Erika Drungyte | 2016 m. vasario 24 d.  2016 m. vasario 25 d.  2016 m. kovo 2 d.  2016 m. kovo 10 d.  2016 m. kovo 9 d.  2016 m. kovo 10 d.  2016 m. balandžio 21 d.  2016 m. kovo-balandžio mėn.  2016 m. kovo 9 d. | Vilniaus universiteto Kauno humanitarinis fakultetas  Vilniaus universiteto Kauno humanitarinis fakultetas  Vilniaus universiteto Kauno humanitarinis fakultetas  Vilniaus universiteto Kauno humanitarinis fakultetas  Kauno A. Puškino gimnazija  Kauno „Vyturio” gimnazija  Kauno šv. Kazimiero pagrindinė mokykla  Kauno Maironio universitetinė gimnazija  Generolo Povilo Plechavičiaus kadetų licėjus |
|  |  |  |
|  |  |  |

2016 m.gegužės 19 dieną Palemone, poetės Salomėjos Nėries memorialinio muziejaus kiemelyje, vyko tradicinė Kauno mokinių kūrybos šventė ,,Poezijos pavasarėlis 2016“. Šventėje savo eiles skaitė per trisdešimt jaunųjų poezijos kūrėjų (5-8 klasių ir 9-12 klasių grupės). Visiems dalyviams buvo įteiktos ,,Poezijos pavasarėlio“ suvenyrinės statulėlės ir Lietuvos rašytojų sąjungos dovanos – knygos. Rengiant šventę, geranoriškai talkino Lietuvos rašytojų sąjungos Kauno skyrius ir Salomėjos Nėries memorialinis muziejus. Ši jaunųjų poezijos kūrėjų šventė – tradicinio, kiekvieną gegužę vykstančio, festivalio ,,Poezijos pavasaris“ renginys.

2016 m. balandžio 29–30 d. Kauno Maironio universitetinėje gimnazijoje vyko jau tradiciniu tapęs Lietuvos ir užsienio lietuviškų mokyklų lituanistų ir istorikų forumas **„Kaip atrasti Vasario 16-osios Respubliką mokykloje“**. Forumo tikslas – aktualizuoti Lietuvos Respublikos (1918–1940) palikimą, idėjų gyvybingumą ir tęstinumą, aptarti, ką ir kaip pasakojame apie Vasario 16-osios Respubliką mokykloje, pasidalyti naujausiais istorijos, literatūros, kultūros istorijos tyrimais ir įžvalgomis, telkti akademinę ir mokytojų bendruomenę. Forume dalyvavo apie šimtą penkiasdešimt dalyvių – istorijos ir lietuvių kalbos ir literatūros mokytojų, Lietuvos Respublikos Vyriausybės, Švietimo ir mokslo ministerijos, Lietuvių kalbos ir Lietuvos istorijos institutų, Nacionalinio egzaminų centro ir Ugdymo plėtotės centro atstovų, aukštųjų mokyklų dėstytojų, svečių iš Baltarusijos, Latvijos.

Siekdami sustiprinti lietuvių kalbos žinias ir išsiaiškinti jauniausiųjų mokinių gabumus literatūrai 2016 m. gegužės 9d. vykdėme Kauno m. 5 – 8 klasių lietuvių gimtosios kalbos olimpiadą

Penktokai

|  |  |  |  |  |  |
| --- | --- | --- | --- | --- | --- |
| Eil. nr. | Mokykla | Mokytojas | Mokinys | Vieta |  |
| 1. | Kauno jėzuitų gimnazija | Inga Repečkienė, VM | Evelina Auškalnytė, 5c | 1 |  |
| 2. | Lietuvos Sveikatos mokslų universiteto gimnazija | Rasa Kučienė, MM | Emilė Miežlaiškytė, 5 | 2 |  |
| 3. | Kauno Bernardo Brazdžionio mokykla-daugiafunkcis centras | Meilė Švėgždaitė, MM | Martynas Džiugas, 5a | 3 |  |

Šeštokai

|  |  |  |  |  |
| --- | --- | --- | --- | --- |
| Eil. nr. | Mokykla | Mokytojas | Mokinys | Vieta |
| *1.* | Lietuvos Sveikatos mokslų universiteto gimnazija | Vilma Katkauskienė, MM | Gustė Bajarkevičiūtė, 6 | 1 |
| *2.* | Kauno Vinco Kudirkos progimnazija | Irena Aleksejenkienė, MM | Goda Jančiūnaitė, 6b | 2 |
| *3.* | Kauno Kazio Griniaus progimnazija | Janina Prosevičienė, MM | Ieva Žukauskaitė, 6a | 3 |

Septintokai

|  |  |  |  |  |  |
| --- | --- | --- | --- | --- | --- |
| Eil. nr. | Mokykla | Mokytojas | Mokinys | Vieta |  |
| *1.* | Kauno Milikonių pagrindinė mokykla | Asta Volbergienė, MM | Ugnė Kučkovaitė, 7a | 1 |  |
| *2.* | Kauno Kovo 11-osios gimnazija | Jolanta Lastauskienė, VM | Mingailė Stančikaitė, 7 | 2 |  |
| *3.* | Kauno Dainavos pagrindinė mokykla | Albina Kalvinskaitė, MM | Justina Dobrovolskytė, 7b | 3 |  |

Aštuntokai

|  |  |  |  |  |  |
| --- | --- | --- | --- | --- | --- |
| Eil. nr. | Mokykla | Mokytojas | Mokinys | Vieta |  |
| 1. | Kauno Jono Pauliaus II gimnazija | Audra Bražukaitė, MM | Vaiva Iridė Aleksonytė, 8e | 1 |  |
| 2. | Kauno Juozo Urbšio katalikiška pagrindinė mokykla | Ilmera Drąsutytė, VM | Eglė Židonytė, 8b | 2 |  |
| 3. | Kauno jėzuitų gimnazija | Marija Baltuškaitė, MM | Ieva Tamulionytė, 8a | 3 |  |

**2016 metais Respublikos lituanistiniuose renginiuose laimėta10 prizinių vietų:**

Lotynų kalbos ir Antikos literatūros: I vieta - Paulina Adžgauskaitė KTU gimnazijos (mokytoja – Sigita Morkevičienė);

II vieta - Silvija Petkevičiūtė Maironio universitetinė gimnazija (mokytoja –Silvija Rajkutienė);

II vieta - Aušra Bukniūtė KTU gimnazijos (mokytoja – Sigita Morkevičienė);

III vieta - Aistė Jakubauskaitė KTU gimnazijos (mokytoja – Sigita Morkevičienė);

Lietuvių k. 9-12 klasėms olimpiados: I vieta - Aušra Bukniūtė KTU gimnazijos (mokytoja – Rima Lukaševičienė);

II vieta - Emilija Venzlauskaitė LSMU gimnazijos (mokytoja – Gitana Liaudinskienė);

III vieta -Jogailė Markevičiūtė VDU „Rasos“ gimnazijos (mokytoja – Danutė Narbutavičienė);

Tarptautinio 45-ojo epistolinio rašinio: III vieta - Adrijus Černeckis S.Dariaus ir S. Girėno gimnazijos (mokytoja – Jūratė Slavinienė);

Lietuvių k. olimpiada tautinių mažumų mokiniams:

Pagyrimo raštas - Laurynas Griškevičius A. Puškino gimnazija (mokytoja –Asta Šimkienė);

Pagyrimo raštas - Karina Demidovičiūtė A.Puškino gimnazija (mokytoja - Asta Šimkienė).

Padėta ruošti Kauno miesto ugdymo įstaigų strateginius ir veiklos planus, jie susisteminti, sukelti į elektroninę aplinką.

Ruošti dokumentai, rinkta informacinė medžiaga, atsakinėta į užklausimus dėl Kauno „Žiburio“ pagrindinės mokyklos reorganizavimo.

Dalyvauta kuruojamų mokyklų renginiuose, posėdžiuose, susirinkimuose.